Orania – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin July 16, 2019 Rek jou bek
‘n Klomp stoere Boere het gatvol geraak vir swartmense (kom ons wees nou maar reguit) en op ‘n stuk droë sand in die Noord-Kaap gaan
afpak. Hulle noem die plek Orania en doen self al hulle werk. Daar’s ‘n dwergstandbeeld van Hendrik Verwoerd en ‘n ander groter ene van ‘n koeksister. Want niks sê soveel van ‘n volk en sy mense se identiteit as hulle gebak nie.
Die volkstaat het selfs sy eie geldeenheid, die Ora, wat niks werd is op enige ander plek in die wêreld nie behalwe op die stukkie sand waar hulle vir die res van die land wegkruip. Dit sal my glad nie verbaas as hulle met iets parallels tot die metrieke sisteem opkom nie. Wit petroljoggie aan ou oom in bakkie: “Oom, ek het 40 krimpies diesel in jou bakkie gegooi en jy behoort so 400 spasiemente te kan ry. Dis 400 Ora, asseblief”
griffinOrania – Is Dit Net Ek Of Is Als Tos? 07.16.2019